Document ID: 31991R1640

Title and Content:
ΚΑΝΟΝΙΣΜΟΣ ( ΕΟΚ ) αριθ . 1640/91 ΤΟΥ ΣΥΜΒΟΥΛΙΟΥ της 13ης Ιουνίου 1991 που τροποποιεί τον κανονισμό ( ΕΟΚ ) αριθ . 1678/85 περί καθορισμού των ισοτιμιών που πρέπει να εφαρμοσθούν στο γεωργικό τομέα ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και της ισοτιμίας που πρέπει να εφαρμόζονται στα πλαίσια της κοινής γεωργικής πολιτικής ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2205/90 ( 2 ), και ιδίως το άρθρο 2 παράγραφος 3, την πρόταση της Επιτροπής ( 3 ), τη γνώμη της Νομισματικής Επιτροπής, Εκτιμώντας : ότι οι γεωργικές ισοτιμίες που εφαρμόζονται σήμερα καθορίστηκαν με τον κανονισμό ( ΕΟΚ ) αριθ . 1678/85 του Συμβουλίου ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1428/91 ( 5 )- ότι πρέπει να καθοριστούν νέες γεωργικές ισοτιμίες, πλησιέστερες στη σημερινή οικονομική πραγματικότητα - ότι η προσαρμογή των ισοτιμιών αυτών πρέπει να γίνει λαμβάνοντας υπόψη τα αποτελέσματά τους, ιδίως επί των τιμών, καθώς και την υπάρχουσα κατάσταση σε κάθε κράτος μέλος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Τα παραρτήματα του κανονισμού ( ΕΟΚ ) αριθ . 1678/85 αντικαθίστανται από τα παραρτήματα του παρόντος κανονισμού . Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Λουξεμβούργο, 13 Ιουνίου 1991 .

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 4006
2443

EuroVoc IDs (Expanded): 4006
2443

Dataset Source: meu

Split: train